open-index/open-wikipedia-markdown huggingface dataset:
Оцет

**Оцет** или **киселина** (латински *acetum*) — зачин и конзерванс со кисел вкус. Се произведува со ферментација на алкохолни течности. Содржи помеѓу 5 и 15,5 % оцетна киселина.

## Добивање
Оцетот главно се прави од алкохолни пијалаци, како што се вино, јаболковина (вино од јаболко) или, во Азија, од оризово вино. Може да се добие и непосредно од течности што содржат шеќер, на пример од шира, јаболковина или слад.

Комерцијалниот оцет може да се произведува со брза или со бавна постапка на ферментација. Во начело, бавните методи се користат во традиционалните оцети, каде што ферментацијата продолжува во текот на неколку месеци до една година. Подолгото време на ферментација овозможува создавање на нетоксично пелте составено од бактерии на оцетна киселина и нивниот целулозен биофилм, познат како мајка на оцетот.

Брзите методи ја додаваат гореспоменатата мајка на оцетот како бактериска култура во изворната течност пред да додаде воздух за да оксидира и да почне ферментацијата. Во брзите производствени постапки, оцетот може да се произведе за 1-3 дена.

За да се подобри вкусот, во оцетот по производството често се додаваат зачини, билки или овошје.

Посебно место меѓу оцетите има моденскиот балсамико оцет (*Aceto Balsamico Tradizionale di Modena)*. Добивањето според постапката на стоење бара многу време, а исто така старее 12 или дури 25 години. Се старее во буриња од даб, цреша, црница или костен .

## Индустриски оцет ([[оцетна киселина]])
Оцетна киселина е 80 % киселинска есенција, која не треба да се користи во храната во овој облик. Таквата киселина мора да се чува во стаклен сад со многу видлива етикета ***Смртоносно опасна*** и меѓународно препознатлив симбол со череп, таа никогаш не смее да се чува во исти простории со храната за консумирање. Оваа киселина е неопходно да се разреди  со вода пред да се користи за консумирање. Водата мора прво да ја вариме 20 минути, па на секои 16 литри вода да измешаме 1 литар оцет, па да добиеме 5% концентрат што може да се користи во храната. Добрите готвачи избегнуваат таков оцет, но за жал тоа не е секогаш случај во големите мензи.

## Употреба на кујнски оцет
* Убива плевел (влијае само на врвовите, корените остануваат)
* Ја зголемува киселоста на почвата каде што е потребно.
* За чистење на нечистотија и бигор
* Отстранување на хром и некои други метали, вклучително и 'рѓа (некои метали реагираат со оцет и кородираат - алуминиум, калај, железо)
* Отфрла некои животни и мрши
* Ги ублажува ефектите од убоди и изгореници
* Ја омекнува косата
* Ги отстранува непријатните мириси

За овие цели не се препорачува употреба на индустриски оцет со повеќе од 5% оцетна киселина. Пречестата употреба на оцет или употребата на оцет со повеќе од 5% оцетна киселина може да предизвика алергии, изгореници, бронхитис, дерматитис, а во исхраната може да предизвика ерозија на забната глеѓ.

## Наводи

## Поврзано
* Јаболков оцет

## Надворешни врски
*  International Vinegar Museum is in Roslyn, South Dakota

Категорија:Зачини
Портрет на дете (Папрадишки)

**Портрет на дете** – слика од Димитар Папрадишки. Сликата е масло на картон, со димензии 35 х 27 см, завршена во 1889 година. Во сопственост е на Националната галерија на Македонија во Скопје.

## Наводи

Категорија:Слики од Димитар Папрадишки
Категорија:Македонски уметнички слики
Категорија:Уметнички слики од 1889 година
Категорија:Слики во Националната галерија на Македонија
Кочо Димитровски

**Кочо Димитровски** (р.  во Скопје) — македонски фудбалер.

## Надворешни врски
* http://www.dnevnik.com.mk/default.asp?ItemID=B3E15B1F40BF964D9F9366D00FE3142F

Категорија:Тренери на ФК Вардар (Скопје)
Категорија:Македонски фудбалски тренери
Категорија:Фудбалери на ФК Вардар (Скопје)
Категорија:Фудбалери од Скопје
Категорија:Живи луѓе
Категорија:Родени во 1950 година
Оливера Трајкова (музичар)

**Оливера Трајкова**  - музичар, виолинистка, педагог од Битола.
## Животопис
Оливера Трајкова завршила Државно Музичко училиште – Битола  во класите на проф. Христина Трајановска и проф. Зоран Маневски. 
Дипломира во класата на проф. Михајло Куфојанакис на Факултет за музичка уметност - Скопје.
## Музичка дејност
Како солист настапува на многубројни солистички концерти како и на концерти меѓу кои :  
*Солист со Македонска филхармонија, 
*Солист со Камерен Оркестар на Битола,
*Концерт со „Солисти на ФМУ-Скопје“
*Член на „Алеа“ со настапи во Дубровник, Киев, Скопје, Грција
*Член на Камерен Оркестар на Битола од самото негово основање
*Учество на „Охридско лето“, „Скопско лето“, „Битолско лето“, „Интерфест“- Битола, 
*Член на Симфонискиот оркестар на Едмонтон, Канада (Youth Simphonic orkestar - Edmonton)
*Настапувала и во Србија , Украина , Грција , Канада.

Оливера Трајкова е блиска по род со Кирил Македонски, македонскиот композитор, авторот на првата македонска национална опера „Гоце“.
Покрај тоа, таа своите концертни настапи ги изведува со виолината која била соственост и на која музицирал самиот Кирил Македонски. Благодарение на нејзиниот суптилен, „ненаметлив“ изведувачки дар, од неа успева да извлече  прекрасен кадифест, нежен и убедлив звук, карактеристичен за позначајните концертни музички и виолински колорити  низ светските музички центри.
Само по себе ова е своевиден музички раритет и културен екстракст за македонската уметност со оглед и на тоа што на самата виолина е обележано и -Страдивариус 1724.

Нејзините одлични  изведби се: прецизни, јасни, со  особен авторски влог, емотивни и медитативно одмерени.
## Педагошка дејност
Својата педагошка дејност ја започнува во 2005 год. како професор по виолина во музичките училиште во  Охрид и  Прилеп. а денес е  редовен проф.по виолина во Државно Музичко училиште – Битола.

Својот посветен педагошки ангажман го докаужва и со бројни државни, меѓународни и интернационални истакнати награди, на нејините ученици забележани на бројни натпреварувања и концерти низ светот., , ,
## Награди
Добитник е на повеќе награди, помеѓу кои се истакнува и Специјалната награда на Државниот натпревар во Скопје-Настапот како солист со Македонската филхармонија во Скопје и Младинскиот симфониски оркестар на Едмонтон – Канада.

## Наводи

Категорија:Македонски музичари
Категорија:Македонски виолинисти
Категорија:Македонски педагози
Категорија: Македонска музика
Категорија: Македонски класични музичари
Драган Ѓоргиев

**Драган Ѓоргиев** (роден на 16 декември 1990 година во Радовиш) — македонски фудбалер кој моментално настапува за швајцарскиот ФК Роткројз. Неговото презиме често се меша со Георгиев.

## Клупска кариера
Ѓоргиев кариерата ја започнал во ФК Плачковица од Радовиш, а подоцна на 15 години преминал во ФК Турново. На 19 јули 2010 година, тој го напуштил ФК Турново и се приклучил на Бундеслигашкиот клуб ФК Мајнц 05 на позајмица за една сезона. На Мајнц му се допаднал неговиот талент, но се чувствувал дека не е подготвен за Бундеслигата, па затоа бил позајмен на една сезона за да ја игра натпревари за 2. Бундеслигашкиот тим ФК Падерборн 07 на 31 август 2010 година.

Ѓоргиев го направил своето деби за Падерборн на 24 септември 2010 година кога влегол од клупата во 62. минута во поразот со 2-0 на гостувањето кај Алеманија Ахен. Тоа бил негов единствен првенствен натпревар во Германија бидејќи во текот на летото 2011 година, Георгиев се вратил во Турново. Во јуни 2012 година потпишал за шампионот на лигата ФК Вардар. Подоцна се преселил во Швајцарија каде игра заедно со сонародникот Цветан Чурлинов.

## Меѓународна кариера
Тој го направил своето сениорско деби за Македонија во квалификацискиот натпревар за Светското првенство во ФИФА во септември 2012 година на гостувањето против Хрватска и одиграл вкупно 3 натпревари, без постигнати голови. Неговиот последен меѓународен натпревар бил пријателскиот натпревар во декември 2012 година против Полска.

## Наводии

## Надворешни врски

* Profile at MacedonianFootball
* 

Категорија:Фудбалери во Првата македонска фудбалска лига
Категорија:Фудбалери на ФК Вардар (Скопје)
Категорија:Фудбалери на ФК Мајнц 05
Категорија:Фудбалери на ФК Турново
Категорија:Македонски фудбалски репрезентативци
Категорија:Луѓе од Радовиш
Категорија:Живи луѓе
Категорија:Родени во 1990 година
Петар Георгијевски

**Петар Георгијевски** (роден на 16 мај 1960 година во Југославија ) — поранешен македонски фудбалер. Одиграл еден натпревар за Југославија.

## Меѓународна кариера
Тој го направил своето деби за сениорската репрезентација на Југославија на пријателскиот натпревар во септември 1984 година на гости против Шкотска, влегувајќи како замена во второто полувреме за Дарко Панчев. Тоа се покажало како негов единствен меѓународен настап.

## Наводи

## Надворешни врски

Категорија:Фудбалери на ФК Вардар (Скопје)
Категорија:Фудбалери од Битола
Категорија:Родени во 1960 година
Васил Гунев

**Васил „Васко“ Гунев** (роден на 12 мај 1965 година) — поранешен македонски фудбалер.

## Клупска кариера
Роден во Прилеп, СР Македонија, тогаш во рамките на Југославија, Гунев започнал да игра во локалната екипа ФК Победа која тогаш се натпреварувала во Втората југословенска лига. Станал плоден напаѓач и во 1988 година, српскиот тим ФК Напредак Крушевац, го донеле во нивните редови. Тимот се натпреварувал во југословенската прва лига. И покрај 10-те гола на Гунев, Напредак ја завршил сезоната во зоната за испаѓање и на тој начин ја играл следната сезона во Втората лига. Во 1990 година Гунев се приклучил на македонскиот тим ФК Вардар играјќи исто така во Втората лига.  Во сезоната 1991–92 Југославија почнала да се распаѓа и Вардар бил промовиран. Гунев таа сезона бил најдобар стрелец на Вардар со 8 гола. Гунев потоа се вратил во Напредак и играл во Првата лига на СР Југославија во периодот 1992–1993 година откако постигнал 7 гола во лигата таа сезона.  Гунев на 68-годишнината на Напредак бил споменуван како еден од најплодните напаѓачи во историјата на клубот.

Во летото 1993 година се отселил на Кипар и играл две сезони таму, одиграл само еден натпревар од УЕФА Купот за АПОЕЛ против Бангор, а потоа продолжил да игра со новопромовираната Омонија Арадипу. 

## Наводи

Категорија:Фудбалери на ФК АПОЕЛ
Категорија:Фудбалери на ФК Вардар (Скопје)
Категорија:Фудбалери на ФК Тиквеш
Категорија:Фудбалери на ФК Победа
Категорија:Родени во 1965 година
Сашо Јанев

**Сашо Јанев** (роден на 3 мај 1970 година) — поранешен македонски професионален фудбалер кој играл како дефанзивец. Сега е тренер.

## Кариера
Пред сезоната 1999, Јанев потпишал за еквадорската екипа Емелек. Пред втората половина на 1999-00 година, тој потпишал за Вардар во Македонија. Пред втората половина на 2001-02, тој потпишал за полскиот клуб Хутник Краков. Во 2002 година Јанев се вратил во Вардар во македонската прва лига. Потоа потпишал за албанскиот второлигаш Деволи.

Тој сега работи како тренер.

## Почести
**Вардар**

* Прва македонска фудбалска лига: 2001–02, 2002–03

## Наводи

## Надворешни врски

Категорија:Фудбалери во Првата македонска фудбалска лига
Категорија:Фудбалери на ФК Цементарница
Категорија:Фудбалери на ФК Шкендија
Категорија:Фудбалери на ФК Работнички (Скопје)
Категорија:Фудбалери на ФК Вардар (Скопје)
Категорија:Македонски фудбалски репрезентативци
Категорија:Фудбалери од Скопје
Категорија:Живи луѓе
Категорија:Родени во 1970 година
Светска војна З (филм)

**Светска војна З** () — американски акционен филм за зомбија од 2013 г. во режија на Марк Форстер, со сценарио на Метју Мајкл Карнахан, Дру Годард и Дејмон Линделоф и приказна на Карнахан и Џ. Мајкл Страчински, заснована на романот „Светска војна З“ на Макс Брукс (синот на познатите глумци Мел Брукс и Ен Банкрофт). Бред Пит ја играл главната улога, со споредни улоги на Миреј Енос и Џејмс Беџ Дејл. Филмот го следи Џери Лејн, поранешен истражител на ОН што патува низ светот во потрага по решение за ненадејната зомби-апокалипса.

Премиерата на филмот во САД била на 21 јуни 2013 г., а во Македонија на 20 јуни истата година.

## Содржина
Поранешниот истражител на ОН, Џери Лејн, ужива во пензија во Филаделфија со неговата сопруга Карин и нивните ќерки Констанс и Рејчел, кога таинствена светска епидемија почнува да ги претвора луѓето во бесни суштества слични на зомбија. Хаосот набрзо стигнува до нивниот град, што го тера поранешниот шеф на Џери, заменик-генералниот секретар на ОН, Тиери Умутони, да го повика назад во дејствие, нудејќи му на неговото семејство безбеден премин на безбеден авиопревозник.

Џери се приклучува на разузнавачка мисија во Јужна Кореја, каде што еден неисправен агент на ЦРА му дава бескорисна трага. Патувањето потоа го носи во Израел, каде што предвидливоста на „Мосад“ за изградба на масивен ѕид околу Ерусалим за да се спротивстави на нејасната пандемска закана се покажува залудна, бидејќи толпата на немртовци го пробива. За влакно бегајќи, Џери се качува на лет, но кога заразениот патник предизвикува појава на епидемија во воздухот, се преземаат остри мерки пред авионот да се урне во близина на Кардиф.

Преживувајќи ја несреќата, Џери го наоѓа патот до истражувачката установа на СЗО. Таму, вдахнат од неговите набљудувања на заразените, тој смислува и испитува смела стратегија за „камуфлажа“ што може да го држи клучот за опстанокот на човештвото.

## Улоги

|-
|Бред Пит
|Џери Лејн
|-
|Миреј Енос
|Карин Лејн
|-
|Даниела Кертес
|Сеген
|-
|Фана Мокоена
|Тиери Умутони
|-
|Дејвид Морс
|Гантер Хафнер
|-
|Џејмс Беџ Дејл
|капетан Спик
|-
|Луди Бокен
|Јурген Вармбрун
|-
|Метју Фокс
|падобранецот
|-
|Стерлинг Џернис
|Констанс Лејн
|-
|Абигејл Харгроув
|Рејчел Лејн
|-
|Питер Капалди
|доктор на СЗО
|}

## Наводи

## Надворешни врски

__СОСОДРЖИНА__
__ИНДЕКС__

Категорија:Филмови од 2013 година
Категорија:Филмови на англиски јазик
Категорија:Американски филмови
Категорија:Американски 3D-филмови
Категорија:Американски акциони филмови
Категорија:Американски хорор-филмови
Жолтенка

**Жолтенка** (жолт зајачки трн, жолта метла, лат. *Cytisus scoparius*) е грмушесто растение во Западна и Централна Европа.  Позната е и како „Златна грмушка“ и се меша со форситија. Видот е прилагоден на медитеранската и крајбрежната клима. Растението не вирее на места со ниски зимски температури. Семињата, младите растенија и пупките се особено чувствителни на смрзнување. Возрасните растенија се поотпорни, а гранките погодени од ниските температури брзо се обновуваат.    *Cytisus scoparius* содржи токсични алкалоиди кои го оптоваруваат срцето и нервниот систем. 

## Опис
Израстоците на Cytisus scoparius обично растат од 1 m до 3 m височина, ретко до 4 m, со главното стебло до 5 cm дебелина, ретко 10 cm дебелина. Грмушките имаат зелени никулци со мали, наизменично распоредени, сложени, триаглести листови долги 5-15 мм, кои брзо опаѓаат (листопадни). Во пролет и лето, тие се полни со златно-жолти цветови, групирани во долги гроздови, долги 20-30 mm, и 15-20 mm широки. Чашката е двоусна. Коренот е вретенест, цврст и со бочни коренчиња кои завршуваат со кртолици. 

## Дистрибуција и развој
*C. scoparius* е нативна за западна и централна Европа. Може да се најде на сончеви места, обично на сува, песочна почва на мала надморска височина и може да издржи многу кисела почва.    Надвор од природното живеалиште се смета за инвазивен вид.

## Подвидови

* *Cytisus scoparius subsp. insularis* (S.Ortiz & Pulgar) Auvray
* *Cytisus scoparius subsp. maritimus* (Rouy) Heywood
* *Cytisus scoparius subsp. reverchonii* (Degen & Hervier) Rivas Goday & Rivas Mart.
* *Cytisus scoparius subsp. scoparius*

## Синоними

* *Corema scoparium* (L.) Bercht. & J.Presl
* *Cytisogenista scoparia* (L.) Rothm.
* *Genista scoparia* (L.) Lam.
* *Genista vulgaris* Gray
* *Sarothamnus scoparius* (L.) Wimm. ex W.D.J.Koch
* *Sarothamnus vulgaris* Wimm.
* *Spartium scoparium* L.

## Наводи

## Галерија

Податотека:20110706Almet21_(cropped).jpg|врска=Datoteka:20110706Almet21_(cropped).jpg| *C. scoparius*
Податотека:Cytisus_scoparius_0001.JPG|врска=Datoteka:Cytisus_scoparius_0001.JPG| *C. scoparius*
Податотека:Cytisus_scoparius_by_Danny_S._-_001.JPG|врска=Datoteka:Cytisus_scoparius_by_Danny_S._-_001.JPG| *C. scoparius*
Податотека:Atlas_roslin_pl_Żarnowiec_miotlasty_10867_6820.jpg|врска=Datoteka:Atlas_roslin_pl_Żarnowiec_miotlasty_10867_6820.jpg| *C. scoparius*

Категорија:Бобови
Категорија:Флора на средна Европа
Категорија:Флора на југозападна Европа
Сер (титула)

**Сер** () е додаток кој се става пред името на носителот на одредено достоинство доделено од британскиот монарх.

Самата титула е всушност витез баклауреј, витез од редот или баронет, додека *сер* се користи како стил на обраќање. Еквивалент за женскиот род би бил дама ().

Доделувањето на признанија, почести и титули во Обединетото Кралство има долга историска традиција, која во помала мера ја започнале англосаксонските кралеви. Првиот витешки ред е основан од Едвард III во1348 година. Оттогаш, серија британски кралеви основале други редови, од кои некои исчезнале.

Британскиот систем за признавање е исклучително сложен. Така, поединец може да биде член на редот на витешкиот ред, но во исто време не може да ја користи титулата сер. Во исто време, постои одредена хиерархија помеѓу членовите од различни редови; така, на пример, витез или дама од Редот на жартиерата е супериорен во однос на повеќето други витези.

Традиционално, воведувањето во витешкиот ред го врши владејачкиот британски монарх (моменталниот крал Чарлс III), но и другите членови на кралското семејство имаат одредени можности и одговорности во одредени наредби. Во просек, околу 2.600 луѓе годишно добиваат титула витез од кралицата за извонредна храброст, достигнување или посветеност во службата на Обединетото Кралство.

## Поврзано

* Дама (титула)

## Наводи

Категорија:Обединето Кралство
Категорија:Титули
Победит

мини|200x200пкс| Победит алатки
мини|200x200пкс| Победит забци на кружна пила
**Победит** — генерализирано име за тврди легури во СССР, кој се состои од 90% волфрам карбид како цврста фаза, 10% кобалт како врзувачка фаза и мала количина јаглерод. Поседувајќи висока цврстина (80-90 на Роквеловата скала (скала A, HRA)), тие се користат во производството на разни алати за сечење - и во форма на лемени и вметнати плочи со различни форми, и цврсти карбидни алатки.

Алатките базирани на синтеруван волфрам карбид почнале да се користат во средината на 1920-тите во Германија. Во СССР, победитот за прв пат бил произведен во 1929 година.

При создавање се користи методот на прашкаста металургија: фино дисперзирани прашоци од волфрам карбид и кобалт се мешаат и потоа се притиснуваат во соодветни форми. Притиснатите производи се синтеруваат на температура блиска до точката на топење на металот за врзување.

## Поврзано
* Силициум карбид
* Моисанит
* Абразиви
* Супертврди материјали
* Карбиди

## Наводи

Категорија:Советски пронајдоци
Категорија:Кобалтни легури
Антенатален Бартеров синдром

**Антенатален Бартеров синдром** (ANTENATAL BARTTER SYNDROME (ABS) ) е ретко генетско нарушување кое се карактеризира со низа наследни бубрежни тубуларни дефекти кои водат до електролитен дисбаланс и губиток на течности. Овој синдром е именуван по педијатарот Фредерик Бартер кој прв опишал ваков случај.

### Преваленца
Се смета дека проценетата преваленца е 1 на 1.000 000 население.

## Етиологија
Овој синдром главно е предизвикан од мутации во гените кои кодираат протеини вклучени во транспортот на јони во бубрезите, конкретно тие кои се одговорни за реапсорпција на натриум, калиум, хлорид и калциум во реналните тубули. Овие мутации го нарушуваат нормалниот електролитен баланс, водејќи до претерано губење на соли и вода во урината.

## Симптоми и дијагноза
Типично се манифестира во неонаталниот период или рано детство.
*полиурија и полидипсија – зголемена продукција на урина и зголемена жед поради дефект во реналните тубули, води до несоодветна реапсорпција на водата;
*потреба за сол – засегнатите доенчиња можат да претпочитаат солена храна поради електролитниот дисбаланс;
*дехидрација – електролитниот дисбаланс предизвикува дехидрација, која пак резултира со симптоми како сува кожа, вдлабнати очи и летаргија;
*хипокалемија – ниските вредности на калиум во крвта можат да доведат до слабост на мускулите, грчеви и абнормален срцев ритам;
*метаболна алкалоза – зголемен губиток на хлориди и водородни јони во урината резултираат со алкален pH-дисбаланс во крвта;

Дијагностицирањето на антенатален Бартеров синдром вклучува комбинација од клиничка евалуација, лабораториски тестови и генетско тестирање. Клучните дијагностички чекори вклучуваат:
*клиничка проценка – евалуација на пациентот, медицинска историја, фамилијарна историја;
*лабораториски тестови – анализите на крвта и урината можат да покажат хипокалемија, метаболна алкалоза и покачени нивоа на ренин и алдостерон како маркери за ренална тубуларна дисфункција;
*генетски тестови – овие анализи можат да ги идентификуваат мутациите во гените асоцирани со овој синдром и да ја потврдат дијагнозата;

## Последици
Редовните прегледи се клучни за прилагодување на третманот кој може да варира и зависи од тежината на состојбата и потребите на пациентот. Раната дијагноза и соодветниот третман можат значително да го подобрат квалитетот на живот на лицата со овој синдром.

## Третман
Третманот се состои од корекција на електролитниот дисбаланс и менаџирање на симптомите, односно додавање на електролити, како што се калиум и натриум преку уста или интравенозно, додека соодветната хидрација е важна во превенирање на дехидрација и регулирање на електролитниот дисбаланс.

Лекови:
*диуретици кои помагаат во одржување на балансот на течности и електролити;
*инхибитори на простагландините: нестероидни анти – инфламаторните лекови можат да ја намалат продукцијата на простагландин, што помага во нормализирање на екскреција на електролитите;

## Наводи

Категорија:Ретки болести
Брнистра

мини|236x236пкс|Spartium junceum (живеалиште)

**Брнистра** (жука; лат. *Spartium junceum*; синоним *Genista juncea*) грмушесто растение од семејството на бобови. Тој е единствениот вид од родот *S. junceum*, обична брнистра. Може да расте и како мало стебло.

Цвета со жолти цветови, со дијаметар од 1-2 cm во вториот дел од пролетта. Цветовите се многубројни, така што ридовите покриени со брнистера (жука) кога ќе процветаат добиваат убава жолта боја.

Живеалиштето на овој вид е медитеранската област на јужна Европа, југозападна Азија и северозападна Африка.

Брнистра е доста честа во Далмација, а името на градот Сплит, според една теорија, потекнува од грчкото име на ова растение.

По созревањето на семето, ластарите на растението можат слично како и конопот, да се користат за производство на текстилни влакна. 

## Галерија

Податотека:Massif de genêts (Spartieum junceum).jpg|Spartieum junceum
Податотека:Spartium junceum2.jpg|Цветови
Податотека:Fabaceae - Spartium junceum-003.JPG|Цвет
Податотека:Spartium junceum6.jpg|Плод


## Наводи

Категорија:Грмушки
Категорија:Флора на Хрватска
Категорија:Флора на Медитеран
Аеросанка

[мини| [Аеросанка Туполев А-3]]
**Аеросанка** () — санка или тобоган погонувана со пропелер што се лизга на скии. Аеросанките се користат за врски, испорака на пошта, медицинска помош и патролирање на границите во земји како Северна Русија, како и за разонода. Аеросанки користела советската Црвена армија за време на Зимската војна и Втората светска војна.

Првите аеросанки можеби биле изградени во 1903-05 година од Сергеј Неждановски. Во 1909–1910 година, младиот Игор Сикорски проектирал и испробал аеросанки, пред да продолжи да конструира повеќемоторни авиони и хеликоптери. Тие беа лесни возила од шперплоча на скии, придвижувани од користени мотори на авиони и пропелери.

## Воена употреба
мини|300x300пкс| RF-8, помал модел од Втората светска војна, придвижуван од евтин автомобилски мотор
мини|300x300пкс| Финска воена моторна санка
Воената употреба на аеросанки датира барем од 1910-тите. За време на Првата светска војна, аеросанки биле користени за извидување, комуникација и лесни напади во северните области. За време на Зимската војна 1939-40 против Финска, некои аеросанки биле опремени со држач за митралез на покривот. Можеле да превезуваат четири или пет луѓе и да влечат уште четворица на скии. Аеросанките првично се користеле за превоз, врски и медицинска евакуација во длабок снег, главно на отворено и на замрзнати езера и реки поради нивната слаба способност за искачување по ридови и ограничената способност за маневрирање на кривулести шумски патишта.

За време на Втората светска војна, аеросанките биле користени за извидување, врски и лесни напади во северните области благодарение на нивната голема подвижност (25 &ndash; 35 км/ч) во длабок снег, каде што многу возила воопшто не можеле да се движат. Одговорноста за аеросанките била префрлена на Советските оклопни сили и биле поднесени нарачки за проектирање и изработка на лесно оклопни верзии, заштитени со десет милиметри челична плоча на предната страна. Тие биле организирани во транспортни или борбени баталјони од 45 возила, во три чети, често дејствувајќи во соработка со скијачката пешадија. Војниците обично биле носени или влечени од аеросанки, додека огнената поддршка била обезбедена од потешките оклопни модели вооружени со митралези. Аеросанките не биле користени за непосреден напад поради нивната ранливост на експлозиви како што се минофрлачки гранати.

## Поврзано
* Хидрокоптер
* Екраноплан
* Оклопно возило
* Бојна санка

## Наводи

## Надворешни врски
* propeller-driven sleds at Lonesentry.com
* The Propeller-Driven Sleigh
* N007 Tupolev, aerosled with ground effect
* At the Russian Battlefield:
** Soviet Combat Snowmobiles, in English
** RF-8-GAZ-98 Snowmobile
** NKL-26 Snowmobile
** ANT-IV Snowmobile 
* ''Boyevyye aerosani'' 'Combat aerosani' at Brone-Sayt (Russian language)
* ''Aerosani-amfibiya AS-2'', a modern amphibious recreational vehicle from aircraft manufacturer Tupolev (Russian language)
* Aerosani in WWII Article in *Poligon* magazine, 1'2002 (at Otvaga site).

Категорија:Советски пронајдоци
Категорија:Воени возила на Советскиот Сојуз
Категорија:Зборови што ги нема во ТРМЈ
Нгуна

**Островот Нгуна** е остров кој се наоѓа во близина на северниот брег на Ефате, Вануату во заливот Ундине .

Соседен остров на исток е островот Пеле а на запад островот Мосо .

## Географија
Островот е пресечен со два изгаснати вулкански кратери, од кои највисокиот е врвот на планината Тапутоара со  височина.

Мрежата за заштитени морски подрачја Нгуна-Пеле е основана во 2003 година како начин да се зачува и заштити кревката и единствена гребена средина околу островите Нгуна и Пеле.  Шеснаесет заедници на двата острови соработуваат за да одржат неколку мали поморски и копнени затворачи кои се воспоставени од началниците на областите, селските совети, локалните невладини организации и помошта на волонтерите на Мировниот корпус .

## Население
Нгуна е дом на тринаесет села, кои се наоѓаат на север, исток и југ од островот, а западниот дел на Нгуна е главно ненаселен. Вкупното население било приближно 1.300 според пописот од 2009 година. 

## Туризам
Островот Нгуна е најразвиениот остров Ефате за туризам со десет бунгалови и куќи за гости и тури, вклучително и нуркање во морската заштитена област Нгуна Пеле, означување на желки, качување куќи на дрво и пешачење по изгаснат вулкан. Сместувањето е концентрирано во селото Талоа, јужен Нгуна, но има сместување и во другите села расфрлани околу Нгуна. До Нгуна може да се стигне со брод.

## Наводи

Категорија:Острови во Вануату
Категорија:Координати на Википодатоците
Категорија:Шефа
Ифира

**Ифира** е остров во близина на Ефате, кој се наоѓа во покраината Шефа во Вануату во Тихиот Океан. 

## Географија
Ифира се наоѓа до брегот на островот Ефате, до пристаништето Вила. Ифира се протега на околу  од север кон југ и  од исток кон запад. Новокомплетираниот меѓународен контејнерски терминал Лапетаси се наоѓа на островот.  Проценетата кота на теренот над морското ниво е околу  . 

## Население
Заклучно со 2015 година, официјалното локално население броело 721 лице во 146 домаќинства.  Локалните жители зборуваат на меле-филански јазик, кој е полинезиски јазик што се зборува и во Меле и Ефате.

## Наводи

Категорија:Острови во Вануату
Категорија:Координати на Википодатоците
Категорија:Шефа
Бунинга

**Островот Бунинга** е населен остров во покраината Шефа во Вануату во Тихиот Океан. Островот е дел од архипелагот Шепардски Острови .

## Географија
Островот Бунинга лежи 2&nbsp;км југозападно од островот Тонгарики. Островот е 1,5&nbsp;km во дијаметар. Проценетата височина на теренот над морското ниво е околу 209 метри.

## Население
Заклучно со 2015 година, официјалното месно население било 112 лица во 23 домаќинства.

## Наводи

Категорија:Шепардски Острови
Категорија:Координати на Википодатоците
Категорија:Шефа
Категорија:Острови во Вануату
Емае

**Емае** е остров  во покраината Шефа во Вануату .

## Географија
десно|мини| Шепардски Острови

Маунга Ласи е највисокиот врв со 644 метри. Го формира северниот раб на подводниот вулкан Макура, кој исто така ги покрива блиските острови Макура и Матасо . Тој е  долг и до  широк, со површина од  .

## Население
Островот има население од околу 750 жители, со природен прираст од 3,1% годишно. Главна населба е Маката. Основна стопанска дејност е егзистенцијалното земјоделство . БДП на островот е 457 долари по глава на жител. За разлика од околните острови населени со меланезијци, Емае и Макура се Полинезијци. Јазикот на островот, исто така наречен емајски, е во семејството н футунски јазици. Северноефатскиот, еден од другите јазици на архипелагот, се користи како втор јазик. Многу од островјаните сега живеат во Порт Вила.

## Транспорт
Островот има аеродром, аеродромот Аромаи, Сиво . Блискиот гребен Кук е популарно место за нуркање.

## Поврзано

* Ефате
* Шефа

## Наводи

## Надворешни врски

* Мрежно место на ОН Earthwatch Island   
* Страница за етнолог за Емае

Категорија:Острови во Вануату
Категорија:Координати на Википодатоците
Категорија:Шефа
Категорија:Шепардски Острови
Емао

**Емао** е мал населен остров во покраината Шефа во Вануату во Тихиот Океан. Претходно бил познат и како остров Монтег.

## Географија
Емао се наоѓа во југоисточниот дел на земјата, околу 30&nbsp;км североисточно од Порт Вила . Островот зафаќа површина од 8,1 квадратни километри. Теренот на островот Емао е прилично ридест. Највисоката точка на островот е 427 метри надморска височина. Опфаќа 3.3&nbsp;км од север кон југ и 3,6&nbsp;км од исток кон запад. Проценетата височина на теренот над морското ниво е околу 278 метри.

## Население
Заклучно со 2015 година, официјалното месно население било 488 луѓе во 99 домаќинства.

## Наводи

Категорија:Острови во Вануату
Категорија:Координати на Википодатоците
Категорија:Шефа
Лелепа

**Лелепа** е остров во  покраината Шефа во Вануату. Островот се наоѓа во близина на северозападниот брег на островот Ефате .

## Географија
десно|мини| Влез во пештерата Феле

Лелепа е со должина од околу пет километри во правец север-југ и површина од 160 хектари. Највисоката точка е планината Тифит (202 m). Населението на Лелепа брои околу 500 луѓе. Најголемиот град на островот Натапао (население приб. 350), се наоѓа на јужниот раб на островот. На северниот крај на островот се наоѓа селото Лело. На островот има училиште, градинка и две цркви ( Презвитеријанска црква и адвентисти од седмиот ден ).

Заедно со соседните острови Мосо и Ефате, Лелепа го формира природното пристаниште *Хавана Харбор*, именувано по британскиот брод ХМС Хавана  кој двапати се закотвил таму во 1849-50 година.

Месниот јазик е лелепскиот јазик, кој го зборуваат околу 400 луѓе. Понекогаш се смета за дијалект на јужноефатскиот јазик .

## Туризам
Пештерата Фелс привлекува европски посетители уште од деветнаесеттиот век. На влезот од пештерата има графити од патници од 1874 година.

Општина Натапау работи со туристичка компанија која секојдневно носи посетители со кану на островот. 

Во октомври 2019 година, премиерот на Вануату и Royal Caribbean International ги објавија плановите за линијата за крстарење да развие приватно одморалиште на островот. 

## Наводи

## Надворешни врски

* Запис на светско наследство на УНЕСКО
* Номинација (PDF, 43 MB) од Република Вануату за влез на доменот на шефот Рои Мата во списокот на светско наследство, 2006–07
* Тури на островот Лелепа 
* Извештај за патување  и слики од Лелепа
* Прекрасниот остров Лелепа на Вануату, статија во *Вануату Дејли Пост*, 29 септември 2008 година
Категорија:Острови во Вануату
Категорија:Координати на Википодатоците
Категорија:Шефа
Скијачко војување

**Скијачко војување** — израз што се користи за опишување на употребата на борбени единици опремени со скии за време на борба.

## Историја
Ваков облик на војна првпат бил опишан од данскиот историчар Саксо Граматик во 13 век. 

### Наполеонови војни
Во раздобјето од 1807 до 1814 година при нападот на Шведска биле користени скијачки трупи составени главно од Норвежани, додека помал дел биле составени од дански војници.
лево|мини| Норвешки војник на скии, 1811 година.

### Прва светска војна
За време на Првата светска војна, италијанската војска имала 88 таканаречени *алпски баталјони*, чија главна цел била да се борат во планинските предели. По војната, повеќето од нив биле згаснати. Така, до денес, во служба се само 9 такви полкови, а само 4 од нив (*4. Алпски падобрански полк* и 5., 6. и 7. А*лпски полк*) ги обучуваат војниците исклучиво за борба со помош на скии.

### Втората светска војна
[алт=A group of soldiers with snowsuits and skies lies on the snow, guns pointing to the right.|десно|мини| Фински скијачки трупи во северна Финска за време на [Зимска војна|Зимската војна, јануари 1940 година.]]
Скијачките трупи одиграле клучна улога за време на Зимската војна во 1939 година, кога финските скијачки единици и правеле тешки проблеми на војската на СССР. Движејќи се лесно низ шумскиот и непристапниот терен, не им било тешко да ги поразат советските моторизирани бригади. Во најпознатата битка, наречена Битка кај Сомусалми, 11.000 Финци исфрлиле од строј 45.000 советски војници. Поучен од овие искуства, СССР основал неколку скијачки баталјони, кои подоцна биле успешно искористени во контраофанзивата во Битката за Москва во 1941 година.

Во 1940 година, за време на норвешкиот поход норвешките војници биле превезувани главно со скии и санки. Во операцијата „Гунерсајд“ биле користени норвешки командоси, кои се спуштале со падобрани, потоа патувале долг пат на скии и конечно ја уништиле нацистичката фабрика за тешка вода (дел од развојот на нивната ракетна програма) по име Веморк во близина на градот Рјукан.

По северот на Европа, скијачката војна почнала да се применува и во другите делови на завојуваниот свет. Австралиските сили го користат во битките против трупите на Вишиевска Франција во планините на Либан, а подоцна Армијата на САД основала свои скијачки единици под името *10.* *Планинска дивизија*.

## Скијачки единици денес
Бидејќи тие се покажале како многу корисни низ историјата (тие можеле да поминат исто растојание на терен покриен со снег како коњаницата на нормален терен), скијачките единици се користат и денес. Така, во своите воени единици ги имаат следните земји: Австрија, Данска, Естонија, Финска, Франција, Индија, Израел, Норвешка, Полска, Романија, САД, Словенија, Шпанија, Шведска и Швајцарија, а делумно и Обединетото Кралство и Холандија.

## Наводи

## Надворешни врски
* Finnish Tracked transport vehicle, SISU NA 110
* Greek Ski troops in the Second World War

Категорија:Воена наука
Категорија:Историја на скијањето
Категорија:Планинско војување
Гијом Жил

**Гијом Ален Жил** (), (Валанс (Дром), 12 јули 1976) — поранешен ракометар и француски репрезентативец, а сегашен селектор на француската репрезентација. Играл на позицијата среден бек.

## Клупска кариера
Својата клупска кариера ја започнал во родниот град Валанс (Дром) во клубот Лориол, каде останал до 1996 година. Таа година, заедно со неговиот брат Бертран, се преселил во Шамбери. Со Шамбери во 2001 година станал првак на Франција, а во 2002 година го освоил купот. Во Шамбери браќата остануваат до 2002 година кога се преселиле во Хамбург. Со Хамбург во 2011 година ја освоил Бундеслигата, а во 2006 и во 2010 година, германскиот куп. Во 2012 година се вратил во Шамбери каде во 2014 година ја завршил својата професионална кариера.

## Репрезентативна кариера
Жил за француската репрезентација дебитирал во 1996 година против Србија. Со Франција, тој неколку пати ги освоил сите најважни титули - златниот медал на Олимписките игри во 2008 во Пекинг и во 2012 г.одина во Лондон, Светското првенство во 2001 година во Франција, 2009 година во Хрватска, Европското првенство 2006 во Швајцарија и во 2010 година во Австрија. Тој исто така освоил бронза на Светското првенство во 1997 година во Јапонија, во 2003 година во Португалија и во 2005 година во Тунис и на Европското првренство 2008 во Норвешка. Од репрезентацијата се простил во 2012 година по Олимписките игри.

## Приватен живот
Роден е во Валанс како најстар од тројцата браќа. И двајцата браќа Бертран и Бенжамен биле ракометари. Целата своја кариера ја поминал играјќи во истите клубови со Бертран.

## Клупски трофеи

### Шамбери
* Француско првенство **(1)**: 2001 година
* Лига куп Франција **(1)**: 2002 година
* Суперкуп на Франција **(1)**: 2013 година

### Хамбург
* Бундеслига **(1)**: 2011 година.
* Германски куп **(2)**: 2006, 2010.
* Суперкуп на Германија **(4)**: 2004, 2006, 2009, 2010.

## Надворешни врски
* 

Категорија:Француски ракометари
Категорија:Родени во 1976 година
Категорија:Француски ракометни селектори
Мегна

**Мегна** () — една од двете главни реки на Бангладеш и една од трите кои ја образуваат Делтата на Ганг — најголемата речна делта на светот која навлегува во Бенгалскиот Залив. Мегна е дел од речниот систем Сурма-Мегна, и се образува во округот Кишореганџ во Бангладеш над градот Бајраб Базар со спојувањето на реките Сурма и Кушијара, кои пак извираат од ридските краишта на источна Индија како реката Барак. Мегна ја прима првата поголема притока Падма во округот Чандпур. Други поважни притоки се Далешвари, Гумти и Фени. Реката завршува во Бенгалскиоит Залив во округот Бола преку четири главни устија наречени Тетулија (Илша), Шахбазпур, Хатија и Бамни.

мини|Чамец на Мегна

Ова е најшироката река која тече целосно во Бангладеш. Кај Бола е широка 13&nbsp;км. Во долното течение коритото е речиси совршено право.

## Горна Мегна
### Течение
Мегна се образува со спојот на реките Сурма and Кушијара, кои доаѓаат од повисоките делови на источна Индија. Надолу до округот Чандпур, Мегна хидрографски се нарекува **Горна Мегна**. Откако ќе ја прими притоката Падма, почнува да се нарекува **Долна Мегна**.

Близу Муладули во округот Барисал се наоѓа реката Сафипур, разгранок на Сурма кој создава една од главните реки во Јужен Бенгал. Широка е 1,5&nbsp;км, и со тоа една од најшироките во земјата.

Кај Чаталпар во округот Браманбарија реката Титас се двои од Мегна и откако ќе направи два големи свијока во растојание од 240&nbsp;км, повторно се влева во Мегна кај подокруот Набинагар. Титас се образува како еден водотек, но потоа се расплетува во два водотека кои остануваат одвоени пред повторно да се спојат со Мегна.

Во Даудканди во округот Комила, на Мегна и се приклучува реката Гумти, што значително го зголемува количеството на вода. Двата моста преку Мегна и Гумти се најголемите во земјата.

Понатаму на Мегна ѝ се придружува Далешвари пред Чандпур. Подолу, реката Падма — најголемата притока на Ганг во Бангладеш заедно со реката Џамуна — најголемата притока на Брамапутра, се влева во Мегна во округот Чандпур, и така настанува Долна Мегна.

По Чандпур здружениот тек на Падма, Џамуна и Мегна се спушта кон Бенгалскиот Залив во речиси права линија, повремено исплетувајќи се во разни рекички како Пагли, Каталија, Донагода, Матлаб и Удамоди. Сите овие реки повторно се враќат во Мегна на различни места низводно.

Близу Бола, веднаш пред да се влие во Бенгалскиот Залив, реката повторно се дели на два водотека во делтата на Ганг и прави остров. Западниот водотек се нарекува Илша, а источниот го носи името Бамни. Тие ја сочинуваат најголемата делта на светот — Делтата на Ганг.

## Поврзано
* Падма
* Бенгалски Залив
* Географија на Бангладеш

## Наводи

## Надворешни врски

* Мегна на Банглапедија 
* Речен систем Сурма-Бегна на Банглапедија 

Категорија:Реки во Бангладеш
Категорија:Бенгалски Залив
Категорија:Ганшки слив
Категорија:Читагонг (област)
Падма

мини|десно|Падма на карта на Бангладеш.

**Падма** () — голема река во Бангладеш. Претставува источна и главна растока на Ганг и тече на југоисток во растојание од 356&nbsp;км до нејзиниот влив во Мегна кај Бенгалскиот Залив. На нејзините брегови е сместен градот Раџшахи. Од 1966&nbsp;г. наваму изгубени се над 66.000 хектари земја поради ерозијата на оваа река.

## Потекло на името
Поимот „падма“ е санскритски збор за лотосовиот цвет, и во хиндуистичките списи се споменува како прекар на божицата Лакшми.

мини|Хардинговиот мост

## Гранична улога
Реката Падма ја образува државната граница помеѓу Бангладеш и Индија, двоејќи го округот Раџшахи од бангладешка страна од округот Муршидабад во Западен Бенгал, Индија. Подрачјето на Џаланги во Муршидабад е тешко погодено од ерозија на брегот на Падма.

## Инфраструктура

### Брана
По изградбата на регулативната брана „Фарака“ на реката Ганг во Западен Бенгал, максималниот проток на Падма заначително опаднал. Ова предизвикало многу проблеми во Бангладеш, како загуба на видови риби, пресушување на растоките на Падма, покачено надоаѓање на морска вода од Бенгалскиот Залив и штети врз мангровските шуми на природната област Сундарбан.

### Мост „Падма“
Мостот „Падма“ е најголемиот мост во Бангладеш, со цена на чинење од 3&nbsp;милијарди долари. Пуштен е во употреба на 25 јуни 2022&nbsp;г. Првично намерата била да се пушти во 2013&nbsp;г., но иднината на проектот станала неизвесна кога во јуни 2012&nbsp;г. Светската банка го отповикала заемот од 1,2&nbsp;милијарди долари поради обвинувања за корупција. Во јуни 2014&nbsp;г. владата на Бангладеш продолжила со работите без заемот и најмила кинеско претпријатие да го изгради главниот потег на мостот долг 6,15&nbsp;км. Во октомври 2014&nbsp;г. најмена е јужнокорејска фирма за надгледување на изградбата, со цел проектот да биде завршен до 2018&nbsp;г. Последниот (41-ви) потег на мостот е поставен на 10 декември 2020&nbsp;г.. Последниот коловозен дел е поставен на 24 август 2021&nbsp;г..

Во 2009&nbsp;г. владата имала намера да изгради и железнички пруги на обете страни на Падма, кои би биле поврзани со новиот мост.

Понатаму спротиводно реката ја преминуваат и мостовите „Лалон Шах“ и  Хардинговиот мост.

## Поврзано
* Мегна
* Географија на Бангладеш

## Наводи

## Надворешни врски

* Падма на Банглапедија 

Категорија:Реки во Бангладеш
Категорија:Реки во Индија
Категорија:Бенгалски Залив
Категорија:Погранични реки
Категорија:Меѓународни реки во Азија
Категорија:Западен Бенгал
Бренда Ли

**Бренда Меј Тарпли** (англ. *Brenda Mae Tarpley*; родена на 11 декември 1944 година во Атланта, Џорџија), естрадно позната како **Бренда Ли** ― американска пејачка. Најчесто изведувала рокабили, поп, кантри и божиќна музика, а првиот хит на *[[Билборд (магазин)|Билбордовите]]* топ-листи го имала на 12-годишна возраст во 1957 година по што го добила прекарот „Малата госпоѓица Динамит“. Нејзини најуспешни песни се „Sweet Nothin's“, „I'm Sorry“, „I Want to Be Wanted“, „Sреak to Me Pretty“, „All Alone Am I“ и „Losing You“. Нејзината божиќна песна „Rockin' Around the Christmas Tree“, снимена во 1958 година, во 2023 година се искачила на врвот на американската топ-листа ''Billboard'' Hot 100, со што Ли станала најстар изведувач кој се искачил на врвот на топ-листата и соборила уште неколку рекорди на топ-листата.

Со продадени преку 100 милиони плочи, Ли е меѓу најуспешните американски музичари од 20 век. Ли била втора пејачка која се искачила на врвот на Billboard Hot 100 (пред неа тоа ѝ успеало само на Кони Френсис), тоа ѝ успеало со песната „I'm Sorry“ во 1960 година. Во 1960-тите била најуспешна музичарка на *Билбордовите* топ-листи и по бројот на синглови кои се пласирале  на топ-листата за синглови била веднаш зад Елвис Присли, Битлси и Реј Чарлс. Освоила: Греми награда, четири NARM награди, три *NME* награди и пет награди „Едисон“. Таа била прва пејачка која била примена во Куќата на славата на кантри музиката и во Куќата на славните на рокенролот. Во 2023 година, *[[Ролинг стоун|Ролинг Стоун]]* ја прогласил за една од најголемите пејачки на сите времиња.

## Дискографија

## Наводи

## Надворешни врски

* Brenda Lee at AllMusic
* Brenda Lee receiving Spotify award, December 2024
* Brenda Lee recordings at the Discography of American Historical Recordings.

Категорија:Американски пејачки од 21 век
Категорија:Американски пејачки од 20 век
Категорија:Американски поп-пејачки
Категорија:Американски кантри пејачки
Категорија:Добитници на Греми за животно дело
Категорија:Живи луѓе
Категорија:Родени во 1944 година
Категорија:Американски рок пејачи
Категорија:Пејачи од Атланта
Категорија:Американски рок-пејачки
Категорија:Американски рокабили музичари
Категорија:Американски кантри кантавтори
Радомир Лаловиќ

**Радомир Лаловиќ** (, ) — македонски архитект.

## Животопис
Радомир Лаловиќ е роден во 1933 година во Скопје. Во 1960 година, тој дипломирал на архитектонскиот отсек на Техничкиот факултет при Универзитетот „Кирил и Методиј“ во Скопје. Работи на проектирање разновидни згради, станбени и општествени. Поистакнати проекти на Лаловиќ се: Комплексот банки во Скопје (завршен 1970 година, во соработка со Олга Папеш); Домот на културата „Марко Цепенков“ во Прилеп (1971); Комплексот банки и деловен центар и Стоковната куќа „Југохром“ во Струмица (1977); Основното училиште „Моша Пијаде“ (денес ОУ „Св. Кирил и Методиј“) во Кочани (1968).

## Наводи

Категорија:Македонски архитекти
Категорија:Југословенски архитекти
Категорија:Апсолвенти на универзитетот „Св. Кирил и Методиј“
Капетан Америка: Храбар нов свет

***Капетан Америка: Храбар нов свет*** () — американски суперхеројски филм заснован на ликот на Marvel Comics за Сем Вилсон / Капетан Америка. Бил произведен од Marvel Studios и распределен од Walt Disney Studios Motion Pictures. Тоа е 35-ти филм во медиумската франшиза на „Кинематографската вселена на Marvel“ (КВМ), како и четвртиот филм од серијата за Капетан Америка и продолжение на серијалот на Disney+ „Соколот и Зимскиот Војник“ (2021). Филмот е во режија на Џулиус Она, кој го напишал сценариото заедно со Малколм Спелман и Далан Масон. Сем Вилсон / Капетан Америка го игра Ентони Маки. Во филмот играат и Дени Рамирес, Карл Ламбли, Тим Блејк Нелсон, Шира Хас, Харисон Форд и Лив Тајлер.

Премиерата на филмот во САД била на 14 февруари 2025 г., а во Македонија на 13 февруари истата година.

## Содржина
По избирањето на Тадеус Рос за претседател на Соединетите Американски Држави, Сем Вилсон се наоѓа во средиштето на меѓународна случка и мора да работи за да ги спречи вистинските нарачатели зад случката.

## Улоги

|-
|Ентони Маки
|Сем Вилсон / Капетан Америка
|-
|Дени Рамирес
|Хоакин Торес / Соколот
|-
|Карл Ламбли
|Исаија Бредли
|-
|Тим Блејк Нелсон
|Семјуел Стернс / Водачот
|-
|Шира Хас
|Рут / Сабра
|-
|Харисон Форд
|Тадеус „Грмотевицата” Рос / Црвениот Хулк
|-
|Лив Тајлер
|Бети Рос
|-
|Џанкарло Еспозито
|Сет Волкер
|}

## Наводи

## Надворешни врски

* Матична страница

__СОСОДРЖИНА__
__ИНДЕКС__

Категорија:Филмови од 2025 година
Категорија:Американски филмови
Категорија:Филмови на англиски јазик
Категорија:Американски суперхеројски филмови
Крај Вардар (Зографски)

**Крај Вардар** – слика од Ѓорѓи Зографски. Сликата е масло на шпер, со димензии 32,5 х 31,5 см, насликана во 1941/42 година. Во сопственост е на семејството Зографски во Скопје.

## Наводи

Категорија:Слики од Ѓорѓи Зографски
Категорија:Македонски уметнички слики
Категорија:Уметнички слики од 1942 година
ПУ „Кирил и Методиј“ - Бонче

**Основно училиште „Кирил и Методиј“** (официјално: **Подрачно основно општинско училиште „Кирил и Методиј“ - Бонче**; скратено: **ПООУ „Кирил и Методиј“**) — подрачно основно училиште во прилепското село Бонче, во состав на истоименото училиште од селото Канатларци, Општина Прилеп.

Училиштето е именувано по словенските просветители Свети Кирил и Методиј.

## Местоположба

Училиштето се наоѓа во селото Бонче, сместено на почетокот од селото.

## Настава

Во училиштето наставата се изведува на македонски наставен јазик од прво до петто одделение.

## Галерија


Податотека:ОУ „Кирил и Методиј“ - Бонче 2.jpg|Поглед на училиштето


## Наводи

Категорија:Основни училишта во Општина Прилеп
Бонче
Категорија:Бонче